Source: https://incomod-media.ro/2018/01/15/volei-hai-la-sala-csm-targoviste-joaca-saptamana-aceasta-doua-meciuri-acasa/
Timestamp: 2020-02-27 23:48:54+00:00

Document:
VOLEI: Hai la sală! CSM Târgovişte joacă săptămâna aceasta două meciuri acasă! – incomod-media.ro
Echipa de volei feminin a CSM Târgovişte înfruntă, în această seară, de la ora 17:30, pe teren propriu, CSM Bucureşti, într-un meci care contează pentru etapa a XI-a a Diviziei A1 feminin. Intrarea este liberă!
Antrenorul spaniol Guillermo Naranjo a declarat că adversarul este unul foarte puternic, a tranferat jucătoare de top şi şi-a propus să câştige campionatul, însă şi fetele pe care le pregăteşte sunt determinate. Îşi doresc foarte mult victoria şi vor da totul în teren.
„Jucăm acasă şi vrem să facem un avantaj din asta”, a spus Guillermo Naranjo. În meciul tur, disputat în Capitală, dâmboviţencele au învins, 2-3, CSM Bucureşti (24:26, 25:15, 25:7, 23:25, 12:15).
Miercuri, 17 ianuarie, de la ora 18:00, CSM Târgovişte întâlneşte, tot acasă, CSM Lugoj, în sferturile de finală ale Cupei României (meciul retur).

References: CSM 
 CSM 
 CSM 
 CSM 
 CSM 
 CSM